Here is a page extracted from Wikipedia that may contain CSS, HTML, and a lot of unformatted text.

Title: Cantón de Sarajevo
Content: O cantón de Sarajevo (en bosnio:  Kanton Sarajevo) ye un d'os 10 cantons en que se divide a Federación de Bosnia y Herzegovina, en Bosnia y Herzegovina. Ye situau en o centro d'o país. O centro d'o gubierno d'o cantón ye a ciudat de Sarajevo, capital d'o país. O cantón tien una superficie de 1.276,9 km² y teneba una población de 413.593 personas en 2013.

Organización administrativa 

 Ciudat de Sarajevo:
 Centar (1).
 Novi Grad (5).
 Stari Grad (7).
 Novo Sarajevo (6).
 Resto d'o cantón:
 Hadžići (2).
 Ilidža (3).
 Ilijaš (4).
 Trnovo (8).
 Vogošća (9).

Cheografía y población 
L'aria d'o cantón ye de 1 276,9 km². En o censo de 2013, a zona yera poblada por 413.593 personas d'as que un 79,6% yeran bosnios, un 11,2% serbios, un 6,7% croatas. O municipio de Stari Grad tién un 98% de población bosnia.

Historia y cultura 
Iste cantón fue creyau como consecuencia d'os Alcuerdos de Washington de 1994 entre a Republica croata de Herzeg-Bosnia y a Republica de Bosnia y Herzegovina, cuan os bosnios no controlaban que 477 km2 d'a part principal d'a ciudat de Sarajevo y bel suburbio meridional baixo as suyas posicions de mont Igman. Manimenos as mugas d'o cantón quedoron definidas en os Alcuerdos de Dayton de 1995, por os que a Republica Serbia habió d'abandonar 800 km2 d'a redolada de Sarajevo, ocupaus dende o encomenzamiento d'o Setio de Sarajevo en 1992. As nuevas mugas plegoron a dividir entidaz de población como Ilidža, que presentan actualment parz tanto en o Cantón de Sarajevo como en a Rechión de Sarajevo-Romanija d'a Republica Serbia, a on que s'establioron muitos serbios locals.

Se veiga tamién 
 Cantons d'a Federación de Bosnia y Herzegovina.
 Organización territorial de Bosnia y Herzegovina.

Referencias

Vinclos externos 

  Pachina web oficial.

Sarajevo